Apstiprināts:

15.05.2018. ZPRAP lēmums Nr.61,

prot,. Nr.11.

**Noteikumi “Par Zemgales Plānošanas reģiona vieglo taksometru pasažieru pārvadājumu speciālo atļauju( licenču) un licenču kartīšu izsniegšanu”**

Izdoti saskaņā ar:

“Autopārvadājumu likums” 35.pantu

Valsts pārvaldes iekārtas likuma 72.panta pirmās daļas 2. punktu

un Ministru kabineta 2018. gada 6.marta noteikumiem Nr.148 “Prasības plānošanas reģiona un republikas pilsētas speciālās atļaujas (licences) saņemšanai un kārtība kādā veicami pasažieru komercpārvadājumi ar taksometru”

1. **Vispārīgie jautājumi**
   1. Zemgales Plānošanas reģiona (turpmāk – ZPR) noteikumi “Par Zemgales Plānošanas reģiona vieglo taksometru pasažieru pārvadājumu speciālo atļauju( licenču )un licenču kartīšu izsniegšanu.” nosaka kārtību, kādā ZPR izsniedz, aptur uz laiku vai anulē speciālās atļaujas (licences) (turpmāk – Licence) un licences kartītes pasažieru pārvadājumu ar vieglajiem taksometriem veikšanai Zemgales plānošanas reģiona administratīvajā teritorijā – Aizkraukles, Aknīstes, Auces, Bauskas, Dobeles, Iecavas, Jaunjelgavas, Jelgavas, Jēkabpils, Kokneses, Krustpils, Neretas, Ozolnieku, Pļaviņu, Rundāles, Salas, Skrīveru, Tērvetes, Vecumnieku un Viesītes novadu pašvaldību teritorijās (turpmāk – ZPR administratīvajā teritorija) izņemot republikas nozīmes pilsētās Jelgavā un Jēkabpilī.
   2. ZPR saskaņā ar Ministru kabineta 2018.gada 6.martā pieņemtajiem noteikumiem Nr.148 „Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru” (turpmāk – Noteikumi) prasībām izveido Taksometru licencēšanas komisiju (turpmāk – Komisija).
   3. Komisija pieņem lēmumus par Licences izsniegšanu, darbības apturēšanu uz laiku vai anulēšanu atbilstoši Noteikumos noteiktajām prasībām.
   4. Pasažieru pārvadājumus ar vieglajiem taksometriem ZPR administratīvajā teritorijā var veikt tad, kad LR normatīvajos aktos noteiktā kārtībā reģistrētais komersants ir saņēmis Licenci komercdarbības veikšanai un licences kartīti katram komercdarbībai izmantojamam transportlīdzeklim, kas ir pārvadātāja – juridiskas personas, kas veic komercpārvadājumus ar taksometriem (turpmāk – Pārvadātājs) īpašumā vai turējumā.
   5. Lai izvērtētu komersanta atbilstību komercdarbības veikšanai, ZPR Sabiedriskā transporta un autoceļu attīstības nodaļas speciālistu (turpmāk – Speciālisti) kompetencē ir iegūt informāciju no:
      1. Latvijas Republikas Uzņēmumu reģistra;
      2. Valsts ieņēmumu dienesta publiskojamo datu bāzes;
      3. Iekšlietu ministrijas Informācijas centra Sodu reģistra;
      4. VAS „Ceļu satiksmes drošības direkcija” uzturētajā Transportlīdzekļu un to vadītāju valsts reģistra.
   6. Licences saņemšanai, licences kartītes piešķiršanai un izsniegšanai pasažieru komercpārvadājumiem ar taksometru, Pārvadātājs iesniedz aizpildītus, parakstītus LR normatīvajos aktos noteiktajām prasībām atbilstošus iesniegumus sūtot pa pastu, sūtot ar drošu elektronisko parakstu parakstītus iesniegumus uz e-pastu: [zpr@zpr.gov.lv](mailto:zpr@zpr.gov.lv), vai iesniedzot klātienē iepriekš vienojoties ar ZPR Speciālistiem.
   7. Pārvadātājs visu, šajos noteikumos, minēto nodokļu un nodevu maksājumus veic uz ZPR mājas lapā [www.zemgale.lv](http://www.zemgale.lv) norādītajiem maksājuma kontiem norādot atbilstošo maksājuma mērķi.
2. **Speciālas atļaujas (licences) saņemšana**
   1. Licences saņemšanai pārvadājumu veikšanai ar vieglajiem taksometriem, Pārvadātājs, atbilstoši šo noteikumu 1.6. punktā norādītajām prasībām, iesniedz aizpildītu iesniegumu *“Iesnieguma veidlapa licences saņemšanai Zemgales reģionā”* (pielikums Nr.1) pievienojot pielikumā maksājuma uzdevumu, kas apliecina valsts nodevas - 50,00 euro samaksu, paziņojumu par pārvadājumu tarifiem un pilnvaru, kas apliecina tiesības pārstāvēt komersantu, ja pieteikumu iesniedz pilnvarotā persona.
   2. ZPR ir tiesīgs, pēc saviem ieskatiem, pretendentam pieprasīt papildu informāciju Licences saņemšanai, kura nav pretrunā ar LR normatīvajiem aktiem.
   3. Komisija 30 (trīsdesmit) kalendāra dienu laikā no dienas, kad saņemti un reģistrēti 2.1. punktā norādītie dokumenti, izvērtē Pārvadātāja atbilstību Noteikumu 4. punktā noteiktajām prasībām un pieņem lēmumu par Licences izsniegšanu vai lēmumu par atteikumu izsniegt Licenci.
   4. ZPR ne vēlāk kā 5 (piecu) darbadienu laikā pēc Komisijas lēmuma “Par Licences saņemšanu” pieņemšanas informē Pārvadātāju uz iesniegumā norādīto elektronisko adresi vai juridisko adresi, kā arī, publisko informāciju par Licences statusu un aktualizē Noteikumu 10. un 17. punktos norādīto informāciju ZPR tīmekļa vietnē [www.zemgale.lv](http://www.zemgale.lv) attiecīgajā sadaļā.
   5. Komisijas lēmums par atteikumu izsniegt Licenci tiek paziņots 5 (piecu) darba dienu laikā no Komisijas lēmuma pieņemšanas dienas, to nosūtot Pārvadātājam Paziņojuma likuma noteiktajā kārtībā.
   6. Pieteikumus vai iesniegumus, kas saitīti ar Licences apturēšanu uz laiku, anulēšanu vai iesniedzot citu informāciju, Pārvadātājs iesniedz iesniegumu brīvā formā, noformētu atbilstoši LR normatīvajiem aktiem.
3. **Licences kartītes piešķiršana**
   1. Licences kartītes piešķiršanai pārvadājumu veikšanai ar vieglajiem taksometriem, Pārvadātājs atbilstoši šo noteikumu 1.6. punktā norādītajām prasībām, iesniedz aizpildītu iesniegumu *“Iesnieguma veidlapa licences kartītes piešķiršanai Zemgales reģionā”* (pielikums Nr.2) norādot transportlīdzekļu sarakstu, ar kuriem tiks veikti pasažieru pārvadājumi un to vai transportlīdzeklis atbilst Noteikumu 32. punkta prasībām.
   2. ZPR ir tiesīgs, pēc saviem ieskatiem, pretendentam pieprasīt papildu informāciju licences kartītes piešķiršanai, kura nav pretrunā ar LR normatīvajiem aktiem.
   3. ZPR Speciālisti 30 (trīsdesmit) kalendāra dienu laikā no dienas, kad saņemti un reģistrēti 2.1. punktā un 3.1. punktā norādītie dokumenti, izvērtē Pārvadātāja norādīto transportlīdzekļu atbilstību Noteikumu 18. punktā noteiktajām prasībām un pieņem lēmumu par licences kartītes piešķiršanu vai lēmumu par atteikumu piešķirt licences kartīti.
   4. ZPR ne vēlāk kā 5 (piecu) darbadienu laikā pēc lēmuma “Par licences kartītes piešķiršanu” pieņemšanas informē Pārvadātāju uz iesniegumā norādīto elektronisko adresi vai juridisko adresi, kā arī, ievada Noteikumu 22. punktā noteikto informāciju VAS “Ceļu satiksmes drošības direkcija” uzturētajā “Transportlīdzekļu un to vadītāju valsts reģistrā”.
   5. ZPR Speciālistu lēmums par atteikumu piešķirt licences kartīti tiek paziņots 5 (piecu) darba dienu laikā no lēmuma pieņemšanas dienas, to nosūtot Pārvadātājam Paziņojuma likuma noteiktajā kārtībā.
   6. Iesniegumu par licences kartītes piešķiršanu pārvadātājs var iesniegt vienlaicīgi ar 2.1. punktā minētajiem dokumentiem izpildot 3.1. punktā minētās prasības vai atsevišķi Licences darbības laikā.
   7. Iesniegumus, kas saitīti ar piešķirtās licences kartītes grozījumiem vai citām izmaiņām, Pārvadātājs iesniedz iesniegumu brīvā formā, noformētu atbilstoši LR normatīvajiem aktiem.
4. **Licences kartītes izsniegšana**
   1. Licences kartītes izsniegšanai pārvadājumu veikšanai ar vieglajiem taksometriem, Pārvadātājs atbilstoši šo noteikumu 1.6. punktā norādītajām prasībām, iesniedz aizpildītu iesniegumu *“Iesnieguma veidlapa licences kartītes izsniegšanai Zemgales reģionā”* (pielikums Nr.3), pēc lēmumu “Par Licences saņemšanu” un “Par licences kartītes piešķiršanu” saņemšanas. Pielikumā pievienojot maksājuma uzdevums, kas apliecina Valsts sociālās apdrošināšanas obligāto iemaksu avansa 130,00 euro maksājuma veikšanu par katru iesniegumā pieteikto licences kartītes izsniegšanai norādīto pasažieru komercpārvadājumiem izmantojamo transportlīdzekli un maksājuma uzdevums, kas apliecina Licences kartītes maksu 3,00 euro (ieskaitot PVN) apmērā par katru norādīto transportlīdzekli mēnesī vai vēlamajā periodā, to norādot;
   2. ZPR pamatojoties uz iesniegumu licences kartītes izsniegšanai, izsniedz licences kartīti/es transportlīdzeklim/iem uz Pārvadātāja pieprasīto termiņu, kas nepārsniedz Noteikumos 25. punktā noteikto periodu, ja pārvadātājs izpildījis noteiktās prasības:
      1. veicis obligāto avansa maksājumu - 130,00 *euro* apmērā par katru iesniegumā licences kartītes izsniegšanai norādīto pasažieru komercpārvadājumos izmantojamo transportlīdzekli;
      2. veicis ZPR noteikto maksājumu par licences kartītes izsniegšanu - 3,00 *euro (t.sk. PVN)* apmērā par katru iesniegumā norādīto transportlīdzekli mēnesī, uz ZPR mājas lapā norādīto kontu;
      3. transportlīdzeklim ir derīga atļauja piedalīties ceļu satiksmē;
      4. iesnieguma iesniegšanas brīdī Pārvadātājam nav neapmaksātu reģistrētu sodu par pārkāpumiem autopārvadājuma jomā.
   3. ZPR Speciālisti 14 (četrpadsmit) kalendāra dienu laikā no dienas, kad saņemti un reģistrēti 4.1. punktā norādītie dokumenti un atbilst 4.2. punktā minētajām prasībām, izvērtē Pārvadātāja norādīto transportlīdzekļu atbilstību Noteikumu 18. punktā noteiktajām prasībām un pieņem lēmumu par licences kartītes piešķiršanu vai lēmumu par atteikumu piešķirt licences kartīti.
   4. ZPR ne vēlāk kā 5 (piecu) darbadienu laikā pēc lēmuma “Par licences kartītes izsniegšanu” pieņemšanas informē Pārvadātāju uz iesniegumā norādīto elektronisko adresi vai juridisko adresi.
   5. ZPR Speciālistu lēmums par atteikumu izsniegt licences kartīti tiek paziņots 5 (piecu) darba dienu laikā no lēmuma pieņemšanas dienas, to nosūtot Pārvadātājam Paziņojuma likuma noteiktajā kārtībā.
   6. ZPR Speciālisti VAS “Ceļu satiksmes drošības direkcija” uzturētajā “Transportlīdzekļu un to vadītāju valsts reģistrā” papildus pie informācijas par Pārvadātāja transportlīdzeklim piešķirto licences kartīti izdara atzīmi par izsniegtās licences kartītes derīguma termiņu.
   7. Pieteikumus vai iesniegumus, kas saitīti ar licences kartīšu apturēšanu uz laiku, anulēšanu vai iesniedzot citu informāciju, Pārvadātājs iesniedz iesniegumu brīvā formā, noformētu atbilstoši LR normatīvajiem aktiem.
5. **Speciālās atļaujas (licences) un licences kartītes darbības**

**apturēšana uz laiku un anulēšana**

* 1. Komisija pieņem lēmumu par Licences darbības apturēšanu uz laiku vai anulēšanu 14 (četrpadsmit) kalendāra dienu laikā no dienas, kad ir saņemti visi nepieciešamie dokumenti lēmuma pieņemšanai atbilstoši Noteikumiem. Komisijas lēmums tiek paziņots 5 (piecu) darba dienu laikā no Komisijas lēmuma pieņemšanas dienas, nosūtot to Pārvadātājam Paziņojuma likuma noteiktajā kārtībā.
  2. ZPR pieņem lēmumu par licences kartītes darbības apturēšanu uz laiku vai anulēšanu 14 (četrpadsmit) kalendāra dienu laikā no dienas, kad ir saņemti visi nepieciešamie dokumenti lēmuma pieņemšanai atbilstoši Noteikumiem. ZPR lēmums par licences kartītes apturēšanu uz laiku vai anulēšanu tiek paziņots 5 (piecu) darba dienu laikā no lēmuma pieņemšanas dienas, nosūtot to Pārvadātājam Paziņojuma likuma noteiktajā kārtībā.
  3. Licences vai licences kartītes darbības apturēšana uz laiku vai tās anulēšanas gadījumā, maksa par licences kartītes izsniegšanu netiek atmaksāta.

1. **Pārvadātāja atbildība**
   1. Pārvadātājs ir atbildīgs par LR normatīvo aktu, LR Ministru kabineta noteikumu un Noteikumu prasību ievērošanu attiecībā uz izsniegtajā licencē norādītās komercdarbības veikšanu.
   2. Pasažieru pārvadājumi ar taksometriem jāveic saskaņā ar LR normatīvo aktu prasībām.
   3. Pārvadāšanai izmantojamam transportlīdzeklim jāatbilst normatīvajos aktos par ceļu satiksmi noteiktajām prasībām un ar Noteikumos noteikto aprīkojumu.
2. **Noslēguma jautājumi**
   1. Noteikumi stājas spēkā ar to apstiprināšanu Zemgales Plānošanas reģiona Attīstības padomes sēdē.
   2. Komisijas un ZPR pieņemtos lēmumus vai faktisko rīcību var apstrīdēt pie Zemgales Plānošanas reģiona Attīstības padomes priekšsēdētāja. Attīstības padomes priekšsēdētāja lēmumu var apstrīdēt Administratīvā procesa likuma noteiktajā kārtībā.

*Pielikums Nr.1*

**ZEMGALES PLĀNOŠANAS REĢIONAM**

Reģistrācijas Nr.90002182529

Katoļu ielā 2b, Jelgavā, LV3001

[zpr@zpr.gov.lv](mailto:zpr@zpr.gov.lv)

**Iesniegums**

**speciālās atļaujas (licences) saņemšanai**

**pasažieru komercpārvadājumiem ar taksometriem**

**Zemgales Plānošanas reģionā**

Lūdzu izsniegt speciālo atļauju (licenci) pasažieru komercpārvadājumiem ar taksometriem Zemgales Plānošanas reģionā\*:

sākot ar \_\_\_\_\_ gada \_\_\_. \_\_\_\_\_\_\_\_\_\_\_\_ uz 4 (četriem) gadiem.

**Uzņēmuma nosaukums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norēķinu konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pārvadātāju pārstāvēt tiesīgā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, kontakttālrunis)

**Pārvadājumu tarifi** (maksa):

1. taksometra nolīgšanas tarifs EUR \_\_\_\_\_\_\_\_\_\_\_\_\_\_\_\_\_\_\_\_\_\_ (iekļauts PVN);
2. attāluma tarifs par kilometru EUR \_\_\_\_\_\_\_\_\_\_\_\_\_\_\_\_\_\_\_\_\_\_ (iekļauts PVN);
3. laika tarifs par minūti EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (iekļauts PVN);
4. speciāls tarifs EUR ar iekļautu PVN (ja, tāds noteikts, nakts stundās, brīvdienās vai svētku dienās utt., norādot no cikiem līdz cikiem, vai kurās dienās spēkā), kā arī, citu informāciju – pievienot pielikumā.

Pielikumā pievienots:

* Maksājuma uzdevums, kas apliecina valsts nodevas - 50,00 *euro* samaksu, kuru ieskaita Valsts kasē speciālās atļaujas (licences) saņemšanai;
* Pilnvara, kas apliecina tiesības pārstāvēt komersantu, ja pieteikumu iesniedz pilnvarotā persona (ja nepieciešams);
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Speciālā atļauja (licence) derīga pasažieru pārvadājumiem ar taksometriem Zemgales plānošanas reģiona teritorijā, izņemot republikas nozīmes pilsētās Jelgavā un Jēkabpilī.

Iesniegšanas datums \_\_\_\_\_\_\_\_\_\_\_\_\_\_\_\_\_\_\_

Iesniedza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds)

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.2*

**ZEMGALES PLĀNOŠANAS REĢIONAM**

Reģistrācijas Nr.90002182529

Katoļu ielā 2b, Jelgavā, LV3001

[zpr@zpr.gov.lv](mailto:zpr@zpr.gov.lv)

**Iesniegums**

**licences kartītes piešķiršanai**

**pasažieru komercpārvadājumiem ar taksometriem**

**Zemgales Plānošanas reģionā**

**Uzņēmuma nosaukums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pamatojoties uz pieprasīto / izsniegto (*vajadzīgo pasvītrot*) speciālo atļauju (licenci) pasažieru komercpārvadājumiem ar taksometriem Zemgales Plānošanas reģionā, Licences Nr. \_\_\_\_\_\_\_\_\_\_\_\_\_\_\_ (norādīt, ja licence izsniegta),

lūdzu piešķirt\* licences kartītes transportlīdzeklim/ļiem:

|  |  |  |  |  |
| --- | --- | --- | --- | --- |
| Nr. p.k. | Transportlīdzekļa marka, modelis | TL Valsts reģistrācijas numurs / identifikācijas numurs | Īpašumā / turējumā | Transportlīdzeklis aprīkots atbilstoši MK noteikumiem\*\* (Jā / Nē) |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |

*Vairāku transportlīdzekļu gadījumā iesniegt atsevišķu sarakstu pielikumā*

\*Licences kartiņas Piešķiršanai jānorāda visi transportlīdzekļi, ar kuriem tiks veikti pasažieru komercpārvadājumi, tai skaitā transportlīdzekļi, kas nav aprīkoti atbilstoši MK noteikumiem\*\* attiecīgi to norādot. Pēc transportlīdzekļa licences kartītes pieprasīšanas un tā aprīkošanas (ja nepieciešams), pārvadātājam jāiesniedz *Iesniegums licences kartītes izsniegšanai norādot visus transportlīdzekļus, kas atbilst MK noteikumu\*\* prasībām.*

\*\*Atbilstoši *2018.gada 6.marta Ministru kabineta noteikumiem Nr.148 “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru”* 32.punktā minētajam.

Iesniegšanas datums \_\_\_\_\_\_\_\_\_\_\_\_\_\_\_\_\_\_\_

Iesniedza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds)

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.3*

**ZEMGALES PLĀNOŠANAS REĢIONAM**

Reģistrācijas Nr.90002182529

Katoļu ielā 2b, Jelgavā, LV3001

[zpr@zpr.gov.lv](mailto:zpr@zpr.gov.lv)

**Iesniegums**

**licences kartītes izsniegšanai**

**pasažieru komercpārvadājumiem ar taksometriem**

**Zemgales Plānošanas reģionā**

**Uzņēmuma nosaukums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speciālās atļaujas (licences) Nr. \_\_\_\_\_\_\_\_\_\_\_, derīguma termiņš \_\_\_\_\_\_\_\_\_\_\_\_\_\_\_\_\_\_\_\_\_\_

Lūdzu **izsniegt** licences kartīti transportlīdzeklim/ļiem:

|  |  |  |  |  |
| --- | --- | --- | --- | --- |
| Nr.  p.k. | Transportlīdzekļa marka, modelis | TL Valsts reģistrācijas numurs | Licences kartītes derīguma termiņa sākuma datums | Licences kartītes derīguma termiņa beigu datums |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |

*Vairāku transportlīdzekļu gadījumā iesniegt atsevišķu sarakstu pielikumā*

Pielikumā pievienots:

* Maksājuma uzdevums, kas apliecina Valsts sociālās apdrošināšanas obligāto iemaksu avansa 130,00 *euro* maksājuma veikšanu par katru iesniegumā pieteikto licences kartītes izsniegšanai norādīto pasažieru komercpārvadājumiem izmantojamo transportlīdzekli;
* Maksājuma uzdevums, kas apliecina Licences kartītes maksu 3,00 *euro* (ieskaitot PVN) apmērā par katru norādīto transportlīdzekli mēnesī vai vēlamajā periodā, to norādot;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iesniegšanas datums \_\_\_\_\_\_\_\_\_\_\_\_\_\_\_\_

Iesniedza \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds)

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_